# Euroopan unionin C 165A/20.

| | ISSN 1977-1053 |
| --- | --- |
| Euroopan unionin
  virallinen lehti | C 165A |
| | |
| Suomenkielinen laitos | Tiedonantoja ja ilmoituksia | 58. vuosikerta20. toukokuu 2015 |

ISSN 1977-1053

Euroopan unionin

virallinen lehti

C 165A

Suomenkielinen laitos

Tiedonantoja ja ilmoituksia

58. vuosikerta20. toukokuu 2015

---

| Ilmoitusnumero | Sisältö | Sivu |
| --- | --- | --- |
| | V   Ilmoitukset |
| | HALLINNOLLISET MENETTELYT |
| | Euroopan komissio |
| 2015/C 165A/01 | Henkilöstöhallinnon ja turvallisuustoiminnan pääosasto — Ilmoitus avoinna olevasta johtajan virasta (palkkaluokka AD 14) — Linja Turvallisuus (DG HR.DS), Bryssel — (Euroopan unionin virkamiehiin sovellettavien henkilöstösääntöjen 29 artiklan 2 kohta) — COM/2015/10359 | 1 |

Ilmoitusnumero

Sisältö

Sivu

V   Ilmoitukset

HALLINNOLLISET MENETTELYT

Euroopan komissio

2015/C 165A/01

Henkilöstöhallinnon ja turvallisuustoiminnan pääosasto — Ilmoitus avoinna olevasta johtajan virasta (palkkaluokka AD 14) — Linja Turvallisuus (DG HR.DS), Bryssel — (Euroopan unionin virkamiehiin sovellettavien henkilöstösääntöjen 29 artiklan 2 kohta) — COM/2015/10359

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan komissio

| 20.5.2015 | FI | Euroopan unionin virallinen lehti | CA 165/1 |
| --- | --- | --- | --- |

20.5.2015

FI

Euroopan unionin virallinen lehti

CA 165/1

---

Henkilöstöhallinnon ja turvallisuustoiminnan pääosasto

Ilmoitus avoinna olevasta johtajan virasta (palkkaluokka AD 14)

Linja ”Turvallisuus” (DG HR.DS), Bryssel

(Euroopan unionin virkamiehiin sovellettavien henkilöstösääntöjen 29 artiklan 2 kohta)

COM/2015/10359

(2015/C 165 A/01)

Keitä olemme

Komission turvallisuudesta vastaava linja on osa henkilöstöhallinnon ja turvallisuustoiminnan pääosastoa ja vastaa toimielimen sisäisestä turvallisuuspolitiikasta. Turvallisuuspolitiikalla pyritään varmistamaan ihmisten, omaisuuden ja tiedon riittävä suoja turvallisuusriskejä vastaan kaikissa toimipaikoissa. Turvallisuuspolitiikka tukee komissiota tehtävien hoitamisessa sekä institutionaalisten ja oikeudellisten velvoitteiden täyttämisessä, joihin sisältyy myös henkilöstöstä huolehtiminen. Se edistää myös toiminnan jatkuvuutta. Tulevina vuosina tavoitteemme tällä alueella on niukoista resursseista huolimatta ylläpitää ja parantaa työympäristön laatua vahvistaen samalla entisestään suojaa uusia uhkia vastaan.

Vastatakseen turvallisuusuhkien nopeaan globalisaatioon ja kasvavaan monimuotoisuuteen komissio on ottamassa käyttöön laajan valikoiman entistä parempia turvatoimia henkilöiden, tiedon ja omaisuuden tehokkaan suojelun takaamiseksi lähivuosina.

Tarjoamme ylemmän johdon tehtävän, jonka toimenkuvaan kuuluu edessä oleviin haasteisiin vastaaminen sekä komission turvallisuuspolitiikan kehittämisen ja tehokkaan täytäntöönpanon varmistaminen.

Mitä tarjoamme

Komissio etsii turvallisuudesta vastaavan linjan johtajaa.

Valituksi tullut hakija on vastuussa henkilöstön, omaisuuden, toiminnan ja tiedon turvallisuudesta ja suojelusta kaikissa komission toimipaikoissa. Tehtävään valittu hakija johtaa komission turvallisuuspolitiikan kehittämistä, täytäntöönpanoa ja arviointia sekä vastaa tehokkaasti uusiin ja muodostumassa oleviin uhkiin, luo synergiaetuja ja kehittää tuloksellista yhteistyötä muiden Euroopan unionin toimielimien sekä kansallisten turvallisuuspalveluiden kanssa.

Turvallisuudesta vastaavan linjan johtaja vastaa noin 200:n kuuteen eri yksikköön kuuluvan henkilön johtamisesta Brysselissä ja Luxemburgissa. Vastuualueisiin kuuluvat hyvin monenlaiset turvallisuusasiat, esimerkiksi komission toimipaikkojen fyysiset turvajärjestelyt (mukaan lukien komission Brysselin vartiointipalvelu ja sopimuksen hallinnointi), tieto- ja viestintätekniikan turvastandardien noudattamisen valvonta, vastatiedustelu ja terrorismin torjunta.

Turvallisuudesta vastaavan linjan tarjoamiin palveluihin kuuluvat myös komission jäsenten ja vierailulla olevien arvohenkilöiden suojaaminen, ympärivuorokautinen toimintavalmius, tietotekniikkaan ja muuhun tekniikkaan liittyvä turvallisuusneuvonta, turvallisuuskoulutus koko komissiossa sekä tutkintatoimi. Turvallisuudesta vastaavan linjan tehtävät edellyttävät tiivistä yhteistyötä muiden Euroopan unionin toimielimien, jäsenvaltioiden ja kansainvälisten järjestöjen turvallisuusyksiköiden kanssa.

Lisäksi turvallisuudesta vastaavan linjan johtaja on vastuussa työterveyttä ja -turvallisuutta käsittelevästä ryhmästä komission Brysselin ja Luxemburgin toimipaikoissa, kyseisen toiminnan hallintajärjestelmien tarkastamisesta sekä siihen liittyvän koulutusohjelman hallinnoinnista.

Johtajan vastuulla olevan vuotuisen talousarvion määrä on noin 6 miljoonaa euroa turvallisuustoimintaan ja 40 miljoonaa euroa Brysselin vartiointipalvelua varten. Turvallisuudesta vastaavalla linjalla on noin 70 sopimusta yksityisten yritysten kanssa, ja se käynnistää keskimäärin 12 mittavaa julkisia hankintoja koskevaa tarjouskilpailua vuodessa.

Toiminnan tehokkuus edellyttää, että turvallisuudesta vastaavan linjan johtaja luo ja pitää yllä toimivia suhteita sekä turvallisuuspalveluihin kansallisella ja kansainvälisellä tasolla että muihin turvallisuudesta vastaaviin tahoihin ja antaa tiiviin yhteistyön puitteissa tietoja turvallisuusasioista sekä noudattaa korkeimpia mahdollisia turvallisuusstandardeja. Tämä on merkittävä ja haastava ylemmän johdon tehtävä.

Ketä etsimme

Tehtävään valittu henkilö on dynaaminen huippuammattilainen, jonka toivotaan täyttävän seuraavat valintaperusteet:

| — | vankka kokemus vastaavista turvallisuusalan tehtävistä erityisesti Euroopan unioniin liittyen, mukaan lukien näyttöä menestyksekkäästä kokemuksesta korkean tason johto- ja esimiestehtävistä alalla; |
| --- | --- |

—

vankka kokemus vastaavista turvallisuusalan tehtävistä erityisesti Euroopan unioniin liittyen, mukaan lukien näyttöä menestyksekkäästä kokemuksesta korkean tason johto- ja esimiestehtävistä alalla;

| — | ymmärrystä turvallisuusalasta ja turvallisuuteen liittyvistä asioista yleensä sekä ymmärrystä turvallisuuspolitiikan tehokkaasta toimeenpanosta; |
| --- | --- |

—

ymmärrystä turvallisuusalasta ja turvallisuuteen liittyvistä asioista yleensä sekä ymmärrystä turvallisuuspolitiikan tehokkaasta toimeenpanosta;

| — | turvallisuusalan kannalta olennaisen sääntely- ja toimintapolitiikan ymmärrystä ja alan johtamiskokemusta; |
| --- | --- |

—

turvallisuusalan kannalta olennaisen sääntely- ja toimintapolitiikan ymmärrystä ja alan johtamiskokemusta;

| — | EU:n toimielinten ja niiden toiminnan ja vuorovaikutuksen sekä turvallisuudesta vastaavan linjan toiminnan kannalta olennaisten EU:n politiikkojen ja kansainvälisten toimintojen perusteellista tuntemusta; |
| --- | --- |

—

EU:n toimielinten ja niiden toiminnan ja vuorovaikutuksen sekä turvallisuudesta vastaavan linjan toiminnan kannalta olennaisten EU:n politiikkojen ja kansainvälisten toimintojen perusteellista tuntemusta;

| — | kykyä luoda ja ylläpitää tehokkaita ja auktoritatiivisia suhteita ja yhteistyötä turvallisuuden alalla EU:n toimielinten sekä kansainvälisten, kansallisten ja paikallisten viranomaisten ja kansainvälisten järjestöjen kanssa asianmukaisilla ja korkeimmilla tasoilla; |
| --- | --- |

—

kykyä luoda ja ylläpitää tehokkaita ja auktoritatiivisia suhteita ja yhteistyötä turvallisuuden alalla EU:n toimielinten sekä kansainvälisten, kansallisten ja paikallisten viranomaisten ja kansainvälisten järjestöjen kanssa asianmukaisilla ja korkeimmilla tasoilla;

| — | kokemusta talousarvio-, rahoitus- ja henkilöresurssien hallinnoinnista kansallisella, unionin ja/tai kansainvälisellä tasolla; |
| --- | --- |

—

kokemusta talousarvio-, rahoitus- ja henkilöresurssien hallinnoinnista kansallisella, unionin ja/tai kansainvälisellä tasolla;

| — | selkeää strategista näkemystä linjan roolista ja tulevaisuudesta; |
| --- | --- |

—

selkeää strategista näkemystä linjan roolista ja tulevaisuudesta;

| — | valmiuksia johtaa ja motivoida suurta henkilöstömäärää monikulttuurisessa ja monikielisessä eurooppalaisessa ympäristössä; |
| --- | --- |

—

valmiuksia johtaa ja motivoida suurta henkilöstömäärää monikulttuurisessa ja monikielisessä eurooppalaisessa ympäristössä;

| — | erinomaisia kirjallisia ja suullisia viestintätaitoja sekä kykyä tehokkaaseen ja vakuuttavaan vuorovaikutukseen sekä yleisön että sisäisten ja ulkoisten sidosryhmien kanssa. |
| --- | --- |

—

erinomaisia kirjallisia ja suullisia viestintätaitoja sekä kykyä tehokkaaseen ja vakuuttavaan vuorovaikutukseen sekä yleisön että sisäisten ja ulkoisten sidosryhmien kanssa.

Tehtävään valitulla henkilöllä on oltava tai hänen on hankittava voimassa oleva henkilöturvallisuusselvitykseen perustuva todistus (TOP SECRET -turvallisuusluokka) kansalliselta turvallisuusviranomaiseltaan. Henkilöturvallisuusselvitys on hallinnollinen päätös, jonka perustana on toimivaltaisen kansallisen turvallisuusviranomaisen tekemä kansallisten lakien ja muiden säännösten mukainen turvallisuusselvitys. Henkilöturvallisuusselvityksellä todistetaan, että henkilölle voidaan antaa oikeus tutustua tietyntasoisiin turvallisuusluokiteltuihin tietoihin. Henkilöturvallisuusselvitystä koskeva menettely voidaan aloittaa ainoastaan työnantajan, ei yksittäisen hakijan pyynnöstä.

Valittu ehdokas voidaan nimittää virkaan vasta sitten, kun hänellä on voimassa oleva henkilöturvallisuusselvitykseen perustuva todistus.

Mitä edellytämme (hakuedellytykset)

Valintavaiheeseen päästäkseen hakijan on täytettävä seuraavat muodolliset vaatimukset viimeistään hakuajan päättyessä:

| 1. | Kansalaisuus: hakijan on oltava jonkin Euroopan unionin jäsenvaltion kansalainen. |
| --- | --- |

1.

Kansalaisuus: hakijan on oltava jonkin Euroopan unionin jäsenvaltion kansalainen.

| 2. | Korkeakoulututkinto: hakijalla on oltava






  i) | joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus, |
| --- | --- | --- |

2.

Korkeakoulututkinto: hakijalla on oltava

i)

joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus,

| ii) | tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden työkokemus kyseiseltä alalta (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen). |
| --- | --- |

ii)

tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden työkokemus kyseiseltä alalta (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen).

| 3. | Työkokemus: hakijalla on oltava korkeakoulututkinnon suorittamisen jälkeen hankittu vähintään 15 vuoden työkokemus kyseiseltä alalta tutkintoa vastaavalla pätevyystasolla.

  Kokemus johtotehtävistä: työkokemuksesta vähintään viisi vuotta on oltava kokemusta ylemmän johdon tehtävistä (1) kyseessä olevaan virkaan suoraan liittyvällä alalla. |
| --- | --- |

3.

Työkokemus: hakijalla on oltava korkeakoulututkinnon suorittamisen jälkeen hankittu vähintään 15 vuoden työkokemus kyseiseltä alalta tutkintoa vastaavalla pätevyystasolla.

Kokemus johtotehtävistä: työkokemuksesta vähintään viisi vuotta on oltava kokemusta ylemmän johdon tehtävistä (1) kyseessä olevaan virkaan suoraan liittyvällä alalla.

| 4. | Kielet: hakijalla on oltava yhden EU:n virallisen kielen (2) perusteellinen taito ja toisen virallisen kielen tyydyttävä taito. |
| --- | --- |

4.

Kielet: hakijalla on oltava yhden EU:n virallisen kielen (2) perusteellinen taito ja toisen virallisen kielen tyydyttävä taito.

| 5. | Ikäraja: hakija ei saa olla saavuttanut Euroopan unionin henkilöstösääntöjen mukaista eläkeikää. Sääntöjen mukaan unionin virkamies saavuttaa eläkeiän sen kuukauden päättyessä, jonka aikana hän täyttää 66 vuotta (ks. henkilöstösääntöjen 52 artiklan a alakohta). |
| --- | --- |

5.

Ikäraja: hakija ei saa olla saavuttanut Euroopan unionin henkilöstösääntöjen mukaista eläkeikää. Sääntöjen mukaan unionin virkamies saavuttaa eläkeiän sen kuukauden päättyessä, jonka aikana hän täyttää 66 vuotta (ks. henkilöstösääntöjen 52 artiklan a alakohta).

Riippumattomuus ja sidonnaisuuksia koskeva ilmoitus

Ennen työtehtävien aloittamista hakijan on annettava vakuutus, jossa hän sitoutuu toimimaan riippumattomasti ja yleisen edun hyväksi. Hakijan on myös suostuttava antamaan ilmoitus sidonnaisuuksista, joiden voidaan katsoa heikentävän hänen riippumattomuuttaan.

Nimittäminen ja palvelussuhteen ehdot

Komissio valitsee ja nimittää johtajan omien valinta- ja palvelukseenottomenettelyjensä mukaisesti (ks. myös ”Compilation Document on Senior Officials Policy” (3)). Hakijoiden, jotka hakuprosessissa kutsutaan komission neuvoa-antavan nimityskomitean haastateltaviksi, on ennen haastattelua osallistuttava ulkopuolisen rekrytointiyrityksen järjestämään arviointiin.

Toiminnallisista syistä ja jotta valintamenettely saataisiin päätökseen mahdollisimman nopeasti, mikä on sekä hakijoiden että toimielimen edun mukaista, valintamenettelyssä käytetään vain englannin ja/tai ranskan kieltä (4).

Palkkaus ja palvelussuhteen ehdot määräytyvät Euroopan unionin AD 14 -palkkaluokan virkamiehiin sovellettavien henkilöstösääntöjen mukaan. Hakijoiden tulee ottaa huomioon, että henkilöstösääntöjen mukaan kaikkien uusien toimihenkilöiden on suoritettava hyväksyttävästi yhdeksän kuukauden pituinen koeaika.

Johtajan toimipaikka on Brysselissä.

Yhtäläiset mahdollisuudet

Euroopan unionin toimielimet noudattavat yhtäläisten mahdollisuuksien periaatetta.

Hakumenettely

Hakijan on ennen hakemuksensa jättämistä varmistettava, että hän täyttää kaikki hakuedellytykset (”Mitä edellytämme”) ja erityisesti tutkinto- ja työkokemusvaatimukset. Jos jokin edellytyksistä ei täyty, hakemus hylätään automaattisesti.

Hakijoiden on rekisteröidyttävä internetissä sivulla

https://ec.europa.eu/dgs/human-resources/seniormanagementvacancies/

noudattaen siellä hakumenettelyn eri vaiheista annettuja ohjeita.

Hakijalla on oltava voimassa oleva sähköpostiosoite. Sitä käytetään sekä rekisteröinnin yksilöintiin että hakumenettelyn tuloksen ilmoittamiseen. Sähköpostiosoitteen muutoksista on siksi ilmoitettava Euroopan komissiolle.

Hakijan on liitettävä hakemukseensa ansioluettelo pdf-muodossa ja laadittava verkossa vapaamuotoinen hakemuskirje (enintään 8  000 merkkiä). Ansioluettelo ja hakemuskirje on laadittava englanniksi, ranskaksi tai saksaksi.

Kun hakija on lähettänyt sähköisen rekisteröitymislomakkeen, näyttöruudulle ilmestyy numero, joka hakijan tulee säilyttää. Numeroa käytetään myöhemmin viitteenä kaikissa hakemusta koskevissa asioissa.

Numeron vastaanottaminen on merkki siitä, että rekisteröityminen on saatu päätökseen. Se vahvistaa, että syötetyt tiedot ovat tallentuneet.

Jos hakija ei saa rekisteröitymisnumeroa, hakemus ei ole rekisteröitynyt!

Hakuprosessin etenemistä ei ole mahdollista seurata verkossa. Palvelukseen ottava pääosasto ottaa suoraan yhteyttä hakijaan hakemuksen käsittelyyn liittyvissä asioissa.

Hakija, jolla on sähköisen rekisteröitymisen estävä toimintarajoite, voi toimittaa hakemuksensa (ansioluettelon ja vapaamuotoisen hakemuskirjeen) kirjattuna kirjeenä seuraavaan osoitteeseen:

  European Commission, Directorate-General for Human Resources and Security, Unit for Executive Staff and CCA Secretariat, COM/2015/10359, SC11 8/59, 1049 Bruxelles/Brussel, BELGIQUE/BELGIË

  . Kirjeessä on ilmoitettava selvästi seuraava viite:

  Vacancy for a Director function in DG.HR.DS, COM/2015/10359

  , ja kirjeen on oltava postileimattu viimeistään rekisteröitymisen päättymispäivänä. Tämän jälkeen kaikki komission ja hakijan välinen kirjeenvaihto käydään postitse. Hakemukseen on tällaisessa tapauksessa liitettävä virallisesti hyväksytyn tahon antama todistus toimintarajoitteesta. Lisäksi hakijan tulee esittää erillisellä lehdellä mahdolliset erityisjärjestelyt, jotka hän katsoo tarpeellisiksi valintaan osallistumisen helpottamiseksi.

Lisätietoja ja/tai apua teknisiin ongelmiin saa lähettämällä sähköpostiviestin osoitteeseen

HR-A2-MANAGEMENT-ONLINE@ec.europa.eu

Rekisteröitymisen määräaika

Viimeinen rekisteröitymispäivä on 18. kesäkuuta 2015 klo 12.00 (Brysselin aikaa), jonka jälkeen internet-rekisteröityminen ei ole enää mahdollista.

Internet-rekisteröityminen on syytä tehdä hyvissä ajoin ennen määräajan päättymistä. Hakemista ei pidä jättää viime tinkaan, sillä rekisteröityminen ei verkkoliikenteen ruuhkien tai internet-yhteyden katkosten takia välttämättä onnistu ensi yrittämällä. Tietojen syöttäminen ei ole mahdollista sen jälkeen, kun rekisteröitymisen määräaika on päättynyt. Rekisteröitymistä määräajan jälkeen ei hyväksytä.

Tärkeää tietoa hakijoille

Hakijoita muistutetaan siitä, että valintalautakuntien työ on luottamuksellista. Hakijat eivät tämän vuoksi saa itse tai toisen henkilön välityksellä olla suoraan tai epäsuorasti yhteydessä valintalautakunnan jäseniin.

Henkilötietojen suoja

Komissio huolehtii siitä, että hakijoiden henkilötietojen käsittelyssä noudatetaan 18. joulukuuta 2000 annettua Euroopan parlamentin ja neuvoston asetusta (EY) N:o 45/2001 (asetus yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (5)).

---

(1)  Hakijan on ilmoitettava ansioluettelossaan ainakin niiden viiden vuoden osalta, jotka hän on toiminut ylemmissä johtotehtävissä: 1) johtotehtävän nimike ja tehtävänkuvaus, 2) alaisten määrä kyseisessä tehtävässä, 3) hallinnoitavana olleen talousarvion suuruus sekä 4) ylempien ja alempien organisaatiotasojen määrä ja samantasoisessa tehtävässä toimineiden henkilöiden määrä.

(2)  http://ec.europa.eu/languages/policy/linguistic-diversity/official-languages-eu_fi.htm

(3)  http://ec.europa.eu/civil_service/docs/official_policy_en.pdf

(4)  Valintalautakunta varmistaa, etteivät näitä kieliä äidinkielenään puhuvat saa aiheetonta etua.

(5)  EYVL L 8, 12.1.2001, s. 1.

---